Suchinthana/ta-wikipedia huggingface dataset:
போட்டி (உயிரியல்)

உயிரியல் போட்டி (Competition (biology)) என்பது உயிரினங்கள் அல்லது இனங்களுக்கிடையேயான ஒரு தொடர்பைக் குறிக்கிறது. இரண்டுக்கும் உணவு, நீர் அல்லது இருப்பிடம் போன்ற வளங்கள் தேவைப்படுகின்றன.  போட்டியானது இரு உயிரினங்களின் உடற்தகுதியைக் குறைக்கிறது, ஏனெனில் உயிரினங்களில் ஒன்றின் இருப்பு எப்போதும் மற்றொன்றுக்கு கிடைக்கும் வளத்தின் அளவைக் குறைக்கிறது.

சமூகச் சூழலியல் ஆய்வில், ஓர் இனத்தின் உறுப்பினர்களுக்குள் மற்றும் இனங்களுக்கிடையேயான போட்டி ஒரு முக்கியமான ஓர் உயிரியல் தொடர்பு ஆகும். சமூக அமைப்பு, இனப்பன்முகத்தன்மை மற்றும் எண்ணிக்கை இயக்கவியல் ஆகியவற்றை பாதிக்கும் பல உயிருள்ள மற்றும் உயிரற்ற காரணிகளில் உயிரியல் போட்டியும் ஒன்றாகும்.

உயிரினப் போட்டியில் குறுக்கீடு, சுரண்டல் மற்றும் வெளிப்படையான போட்டி என மூன்று முக்கிய வழிமுறைகள் உள்ளன. குறுக்கீடு மற்றும் சுரண்டல் போட்டியை போட்டியின் உண்மையான வடிவங்களாக வகைப்படுத்தலாம். இங்கு வெளிப்படையான போட்டி இல்லை. ஏனெனில் உயிரினங்கள் ஒரு வளத்தைப் பகிர்ந்து கொள்ளாமல், அதற்குப் பதிலாக ஒரு வேட்டையாடலைப் பகிர்ந்து கொள்கின்றன. ஒரே இனத்தைச் சேர்ந்த உறுப்பினர்களுக்கிடையேயான போட்டியானது சிறப்பின அகப்போட்டி என்றும், வெவ்வேறு இனங்களின் தனிநபர்களுக்கிடையேயான போட்டி இனமிடைப்போட்டி என்றும் அழைக்கப்படுகிறது.

போட்டி விலக்கு கொள்கையின்படி, வளங்களுக்காகப் போட்டியிடுவதற்குத் தகுதியற்ற இனங்கள் ஒன்று தகவமைத்துக் கொள்ள வேண்டும் அல்லது இறக்க வேண்டும்.  இருப்பினும் போட்டி விலக்கு என்பது இயற்கை சுற்றுச்சூழல் அமைப்புகளில் அரிதாகக் காணப்படுகிறது. பரிணாமக் கோட்பாட்டின் படி, இயற்கைத் தேர்வில் வளங்களுக்காக இனங்களுக்குள்ளும் அதற்கு இடையேயும் நிகழும் போட்டி முக்கியமானதாகும். முதுகெலும்பிகளின் பரிணாம பல்லுயிர் வளர்ச்சியானது உயிரினங்களுக்கிடையேயான போட்டியால் அல்ல, காலியாக உள்ள வாழிடத்தை தனக்கான குடியிருப்புப் பகுதியாக்கிக் கொள்வதே என்று சமீபத்தில், ஆராய்ச்சியாளர்கள் இதை பரிந்துரைத்துள்ளனர். இக்கருதுகோள் ரூம் டு ரோம் கருதுகோள் என அழைக்கப்படுகிறது.

மேற்கோள்கள்

வெளியிணைப்புகள் 
http://www.encyclopedia.com/topic/Competition_%28Biology%29.aspx

விலங்கின நடத்தையியல்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நாக்பூர் அரசு

நாக்பூர் அரசு அல்லது நாக்பூர் இராச்சியம் (Kingdom of Nagpur),  தற்கால மத்தியப் பிரதேசத்தின்  கோண்டு ஆட்சியாளர்கள் 16ஆம் நூற்றாண்டின் துவக்கத்தில் நிறுவினர்.   பின்னர் 1739ல் நாக்பூர் அரசை மராத்திய போன்சலே வம்சத்தினர் கைப்பற்றி மராத்தியப் பேரரசில் இணைத்தனர். நாக்பூர் நகரம், நாக்பூர் இராச்சியத்தின் தலைநகராகும்.   

மூன்றாம் ஆங்கிலேய மராட்டியப் போருக்குப் பின்னர் நாக்பூர் இராச்சியம், 1818ல் கிழக்கிந்தியக் கம்பெனி விதித்த துணைப்படைத் திட்டத்தை ஏற்று, கம்பெனி ஆட்சிக்கு அடங்கிய சுதேச சமஸ்தானமாக விளங்கியது. 

நாக்பூர் இராச்சியத்தின் மன்னர் மூன்றாம் ராகோஜி காலத்திற்கு பின், நாக்பூர் இராச்சியம் வாரிசுரிமையற்று இருந்ததால்,  அவகாசியிலிக் கொள்கையின் படி, நாக்பூர் இராச்சியத்தை, 1853ல் பம்பாய்  மாகாணத்துடன் இணைக்கப்பட்டது.  1861ல் நாக்பூர் மாகாணம் மத்திய மாகாணத்துடன் இணைக்கப்பட்டது. 

இந்திய விடுதலைக்குப் பின் 1948ல் நாக்பூர் இராச்சியத்தின் பகுதிகள் இந்தியாவுடன் இணைக்கப்பட்டது.

நாக்பூர் அரசின் ஆட்சியாளர்கள்
 

மராத்திய போன்சலே வம்சத்தவர்கள் நாக்பூர் இராச்சியத்தை 1739 முதல் முடிய ஆண்டனர். 
 ரகோஜி போன்சலே  (1739 – 1755)
 ஜனோஜி போன்சலே  (1755 - 1772) 
 இரண்டாம் ரகோஜி  (1755-1816) 
 இரண்டாம் முத்தோஜி போன்சலே (1817 - 1818)
 மூன்றாம் ரகோஜி  (1818 - 1853)

இதனையும் காண்க
 மராத்திய அரச குலங்கள் மற்றும் அரசுகள் பட்டியல்
 கெயிக்வாட் வம்சத்தின்  பரோடா இராச்சியம்
 ஹோல்கர் வம்சத்தின் இந்தூர் இராச்சியம்
 சிந்தியா வம்சத்தின் குவாலியர் இராச்சியம்
 மராத்தியர்களின் வங்காளப் படையெடுப்புகள்

மேற்கோள்கள்

 Hunter, William Wilson, Sir, et al. (1908). Imperial Gazetteer of India, Volume 17. 1908-1931; Clarendon Press, Oxford.

வெளி இணைப்புகள்

மராட்டியப் பேரரசு
மகாராட்டிர வரலாறு
இந்தியாவின் மன்னராட்சிகள்
வி. தமிழ்மணி

வி. தமிழ்மணி (V. Tamilmani) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக, செங்கல்பட்டு சட்டமன்றத் தொகுதியில் 1989 சட்டமன்றத் தேர்தலிலும், 1996 சட்டமன்றத் தேர்தலிலும் போட்டியிட்டு வெற்றிபெற்றார்.

மேற்கோள்கள் 

11 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்ட நபர்கள்
டி. முருகேசன்

டி. முருகேசன் (D. Murugesan) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் தேசிய முற்போக்கு திராவிட கழகம்(தேமுதிக) கட்சி சார்பாக செங்கல்பட்டு சட்டமன்றத் தொகுதியில் 2011 சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் 14-வது சட்டமன்றத்தின் உறுப்பினர் ஆனார்.

தமிழ்நாடு சட்டமன்றத் தேர்தல், 2016 இல் இத்தொகுதியை எம். வரலட்சுமி என்பவர் கைப்பற்றினார்.

மேற்கோள்கள் 

வாழும் நபர்கள்
காஞ்சிபுரம் மாவட்ட நபர்கள்
தேசிய முற்போக்கு திராவிடக் கழக அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. கே. ராமசாமி முதலியார்

வி. கே. ராமசாமி முதலியார் (V. K. Ramaswami Mudaliar) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சி சார்பாக, உத்திரமேரூர் சட்டமன்றத் தொகுதியிலிருந்து, 1952 ஆம் ஆண்டின் சென்னை மாநில சட்டமன்றத் தேர்தலிலும் பின்னர் 1957 ஆம் ஆண்டில் நடைபெற்ற தேர்தலில் சுயேட்சையாகவும் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்..

இவர் பி. பி. வாடியாவுடன் இணைந்து மெட்ராசு தொழிலாளர் சங்கத்தைத் துவக்கினார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
காஞ்சிபுரம் மாவட்ட நபர்கள்
கோல்ஹாப்பூர் அரசு

கோல்ஹாப்பூர் இராச்சியம் (Kolhapur State or Kolhapur Maratha Kingdom) (1710–1948) சத்ரபதி சிவாஜியின் வழித்தோன்றல்களான போன்சலே வம்சத்தினர் 1710 முதல் 1948 முடிய ஆண்ட நாடாகும். தற்கால கோலாப்பூர் மாவட்டப் பகுதிகளைக் கொண்ட இந்நாட்டின் தலைநகரம் கோலாப்பூர் நகரம் ஆகும்.

மக்கள் தொகையியல்

1901ஆம் ஆண்டின் மக்கட்தொகை கணக்கெடுப்பின் படி, 8,200 சதுர கிலோ மீட்டர் பரப்பளவு கொண்ட கோலாப்பூர் இராச்சியத்தின் மொத்த மக்கள தொகை 9,10,011 ஆகும். மொத்த மக்கள் தொகையில், கோலாப்பூர் நகரத்தில் மட்டும்  54,373 மக்கள் வாழ்ந்தனர். இந்த இராச்சியத்தின் ஆண்டு மொத்த வருவாய் 300,000 பிரித்தானிய பவுண்டு ஆகும்.

வரலாறு
கோல்ஹாப்பூர் இராச்சியத்தின் மராத்திய போன்சலே வம்சத்தவர்கள் சதாரா அரசு மற்றும் தஞ்சாவூர் மராத்திய அரசுகளை ஆண்டனர். 
சத்ரபதி சிவாஜியின் ஒன்பது வயது பேரனும் சத்திரபதி சம்பாஜியின் ஒன்பது வயது மகனுமான சாகுஜி தில்லி முகலாயர்களின் சிறையில் இருந்தார். மராத்தியப் பேரரசர் சத்திரபதி இராஜாராம் மறைவிற்குப் பின்னர் மராத்தியப் பேரரசிற்கான வாரிசுரிமைப் போட்டி ஏற்பட்டது. சத்திரபதி இராஜராமின் குழந்தை இரண்டாம் சிவாஜியை மராத்தியப் பேரரசராக அறிவித்து, இராஜாராமின் மனைவி தாராபாய் மறைமுகமாக அரசை ஆண்டார்.  

1707ல் தில்லி சிறையிலிருந்து விடுதலையான சாகுஜி, மராத்தியப் பேரரசை ஆளும் உரிமை கோரி சதாராவைக் கைப்பற்றி, இராணி தாராபாயையும், குழந்தை இரண்டாம் சிவாஜியையும் கோலாப்பூருக்கு வெளியேற்றினார். 
இந்நிலையில் ராணி தாராபாயின் சக்களத்தியான (இராஜாராமின் இரண்டாம் மனைவி) இராஜேஸ்பாய், தன் மகன் இரண்டாம் சம்பாஜியை கோல்ஹாப்பூரின் மன்னராக்கினார்.

பிரித்தானிய இந்தியாவின் ஆட்சியில்
1818-ஆம் வரை தன்னாட்சியுடன் முடியாட்சியாக கோல்ஹாப்பூர் இராச்சியம் செயல்பட்டது.   பின்னர்  பிரித்தானிய இந்தியாவின் ஆட்சியாளர்கள்  கொண்டு வந்த   இந்தியத் துணைப்படைத் திட்டத்தின் கீழ் இந்த  இராச்சியம் 1818-ஆம் ஆண்டு முதல்,   பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.

இந்தியாவுடன் இணைத்தல்
15 ஆகஸ்டு 1947 அன்று  இந்திய விடுதலைக்குப் பின்னர் இந்த இராச்சியம், 1948-இல் மும்பை மாகாணத்துடன் இணைக்கப்பட்டது.   பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று இந்த  சமஸ்தானம் இந்தியாவுடன் இணைக்கப்பட்டது.  1956-ஆண்டின் மாநில மறுசீரமைப்புச் சட்டத்தின் கீழ்,  இந்த சமஸ்தானம், தற்கால மகாராட்டிரா மாநிலத்தின்  கோல்ஹாப்பூர் மாவட்டமாக உள்ளது.

கோலாப்பூர் இராச்சிய மன்னர்கள்
 இரண்டாம் சம்பாஜி - ஆட்சிக் காலம் - 1714 -  1760
 மூன்றாம் சிவாஜி - ஆட்சிக் காலம் - 1762 -  24 ஏப்ரல் 1813 
 மூன்றாம் சம்பாஜி - ஆட்சிக் காலம் - 24 ஏப்ரல் 1813 – 2 சூலை 1821
 நான்காம் சிவாஜி - ஆட்சிக் காலம் - 2 சூலை 1821 - 3 சனவரி 1822
 சாகாஜி - ஆட்சிக் காலம் - 3 சனவரி 1822 - 29 நவம்பர் 1838 
 ஐந்தாம் சிவாஜி - ஆட்சிக் காலம் - 1838 -  1866

இதனையும் காண்க
 போன்சலே வம்சம்
 தஞ்சாவூர் மராத்திய அரசு
 நாக்பூர் அரசு
 சதாரா அரசு
 மராத்திய அரச குலங்கள் மற்றும் அரசுகள் பட்டியல்
 இந்திய மன்னராட்சி அரசுகளின் பட்டியல்
 இந்தியாவின் அரசியல் ஒருங்கிணைப்பு

மேற்கோள்கள்

வெளி இணைப்புகள் 

 Kolhapur History and Genealogy royalark
 Mumbai and Princely States Heraldry

மகாராட்டிர வரலாறு
பிரித்தானிய இந்தியா
இந்தியாவின் முன்னாள் சுதேச சமஸ்தானங்கள்
மராட்டியப் பேரரசு
கோல்ஹாப்பூர் மாவட்டம்
சதாரா அரசு

சதாரா அரசு (Satara state), மராத்திய போன்சலே வம்சத்தின் சத்திரபதி இராஜாராமின் இறப்பிற்குப் பின்னர், மராத்தியப் பேரரசின் வாரிசுரிமைக்கான பிணக்குகள் ஏற்பட்டது.

வரலாறு
சத்திரபதி இராஜாராம் மறைவின் போது, சத்ரபதி சிவாஜியின் ஒன்பது வயது பேரனும், சத்திரபதி சம்பாஜியின் மகனுமான  சாகுஜி தில்லி முகலாயர்களின் சிறையில் இருந்தார். 

இந்நிலையில் சத்திரபதி இராஜராமின் முதல் மனைவி தாராபாய், தன் சிறு வயது மகன் இரண்டாம் சிவாஜியை மராத்தியப் பேரரசராக அறிவித்து, தான் பேரரசின் காப்பாளாராக அறிவித்துக் கொண்டார். 

1707ல் தில்லி சிறையிலிருந்து விடுதலையான சாகுஜி, மராத்தியப் பேரரசை ஆளும் உரிமை கோரி சதாராவைக் கைப்பற்றி, நாக்பூர் இராச்சியத்திற்கும் மன்னரானார்.  

இந்நிலையில் ராணி தாராபாயின் சக்களத்தியான (இராஜாராமின் இரண்டாம் மனைவி) இராஜேஸ்பாய், தன் மகன் இரண்டாம் சம்பாஜியை கோல்ஹாப்பூர் இராச்சியத்திற்கு மன்னராக்கினார். 

பின்னர்  சாகுஜி, தாராபாயுடன் செய்து கொண்ட உடன்படிக்கையின் படி சதாரா இராச்சியத்திற்கு, தராபாயின் பேரன் இரண்டாம் இராஜாராமுக்கு முடி சூட்டப்பட்டது.

சதாரா சுதேச சமஸ்தானம் ஆதல்
1817-1818ல் நடைபெற்ற மூன்றாம் ஆங்கிலேய-மராத்தியப் போரில் ஆங்கிலேயர்களிடம் தோற்ற மற்ற மராத்திய இராச்சியங்கள் போன்று, சதாரா இராச்சியமும், கிழக்கிந்தியக் கம்பெனிக்கு ஆண்டுதோறும் திறை செலுத்திக் கொண்டு தன்னாட்சியின்றி ஆண்டனர்.

சதாரவை பிரித்தானிய இந்தியாவுடன் இணைத்தல்
சதாரா இராச்சிய மன்னர்சாகாஜி போன்சலே, ஆண் வாரிசு இன்றி 1848ல் இறந்ததால், கிழக்கிந்தியக் கம்பெனியின் தலைமை ஆளுநர் கொண்டு வந்த அவகாசியிலிக் கொள்கையின் படி, சதாரா இராச்சியத்தின் பகுதிகள் அனைத்தும் 5 ஏப்ரல் 1848ல் பிரித்தானிய இந்தியாவின் பம்பாய் மாகாணத்துடன் இணைக்கப்பட்டது.

இதனையும் காண்க
 போன்சலே வம்சம்
 தஞ்சாவூர் மராத்திய அரசு
 நாக்பூர் அரசு
 கோல்ஹாப்பூர் அரசு
 மராத்திய அரச குலங்கள் மற்றும் அரசுகள் பட்டியல்
 இந்திய மன்னராட்சி அரசுகளின் பட்டியல்

மேற்கோள்கள்

வெளி இணைப்புகள்

மராட்டியப் பேரரசு
மகாராட்டிர வரலாறு
இந்தியாவின் மன்னராட்சிகள்
யூவால் நுவா அராரி

{{தகவற்சட்டம் அறிவியலாளர்|image=Yuval Noah Harari cropped.jpg|caption=2017-இல் ஹராரி|birth_date=|birth_place=கீரியத் அடா, கைஃபா மாவட்டம், இஸ்ரேல்|citizenship=இசுரேலியர்|alma_mater=எருசலேம் எபிரேயப் பல்கலைக்கழகம் (இளங்கலைஇயேசு கல்லூரி, ஆக்சுபோர்டு (முனைவர்)|workplaces=எருசலேம் எபிரேயப் பல்கலைக்கழகம்|thesis_title=வரலாறும் நானும்: மறுமலர்ச்சி இராணுவ நினைவுகளில் வரலாறு மற்றும் தனிப்பட்ட அடையாளங்களுக்கு இடையிலான போரும் உறவுகளும், அண் . 1450–1600|thesis_url=https://ethos.bl.uk/OrderDetails.do?uin=uk.bl.ethos.391070|thesis_year=2002|doctoral_advisor=ஸ்டீவன் ஜே. கன்|known_for=சேபியன்ஸ்--மனிதகுலத்தின் ஒரு சுருக்கமான வரலாறுஹோமோ டியூஸ்: நாளையைப் பற்றிய ஒரு வரலாற்றுச் சுருக்கம்21 ஆம் நூற்றாண்டுக்கான 21 பாடங்கள் தடுக்கமுடியாத நாம்: தொகுதி 1|signature=|spouse=இட்சிக் யாஹவ்|field=பெரும் வரலாறு, சமூகத் தத்துவம்}}யூவால் நுவா அராரி'''  (Yuval Noah Harari'' ; பிற. 24 பிப்ரவரி 1976) என்பவர் ஒரு இசுரேலிய வரலாற்றாசிரியர் ஆவார். இவர் செருசலேம் எபிரேய பல்கலைக்கழகத்தில் பேராசிரியராக உள்ளார். இவருடைய வரலாற்று நூல்கள் அண்மையக் காலத்தில் உலகின் கவனத்தை ஈர்த்துள்ளன.

வாழ்க்கைக்குறிப்புகள் 
இசுரேலின் கைஃபா மாவட்டத்தைச் ந்சேர்ந்த ஒரு யூதக் குடும்பத்தில் பிறந்த யூவால் நுவா அராரி, செருசலம் எபிரேய பல்கலைக்கழகத்தில் வரலாறு படித்தார். ஆக்சுபோர்ட்டில் ஆய்வுப் பட்டம் பெற்றார். இவர் ஒரு தீவிர காய்கறி உணவினர். ஒரு நாளைக்கு இரண்டு மணிநேரம் தியானம் செய்கிறார். விபசான்னா முறை தியானம் இவர் வாழ்க்கையை மாற்றியது என்று கூறியிருக்கிறார். இவர் ஒரு ஒருபாலினச் சேர்க்கையர் ஆவார்.

நூல்கள் 
சேபியன்ஸ்--மனிதகுல வரலாறு என்ற நூல் 2014 இல் இவர் எழுதி வெளிவந்த நூல் ஆகும். ஹோமோ டியூஸ்--நாளைய வரலாறு என்ற மற்றொரு நூல் 2015 இல் இவர் எழுதி எபிரேய மொழியில் வெளிவந்தது. பின்னர் ஆங்கிலத்தில் மொழியாக்கம் செய்யப்பெற்றது. இந்த இரண்டு நூல்களும் உலக அளவில் அதிகளவு விற்பனை ஆகி உள்ளன.
மனித குல வரலாறு குறித்து யூ டியூபில்  இவர் ஆற்றிய பேச்சை பல்லாயிரம் இசுரேலியர்கள் காணவும் கேட்கவும் செய்தனர்.

கருத்துகள் 
மனித இனத்தின் இற்றைக் கால வளர்ச்சி, இனி வரும் காலத்தில் மனிதர்களின் நிலை, மனிதர்கள் மகிழ்ச்சியாக வாழ்வார்களா போன்றவற்றை எழுதி வருகிறார். செயற்கை நுண்ணறிவு உருவாக்கும் தளம் விரிவடைந்து வருவதால் 2050 ஆம் ஆண்டு வாக்கில் எதற்கும் பயன்படாத ஒரு வகையான மனிதர்கள் இருப்பார்கள் என்பது இவரது கணிப்பு.

வேலையில்லாதவர்கள் தொகையை விட எந்த வேலைக்கும் பயன்படுத்த முடியாமல் இருப்பவர்கள் மிகுதியாக இருப்பார்கள் என்று கருத்துக் கொண்டுள்ளார்.

அளவுக்கு அதிகமாக உண்பதாலும் உடல் பருமனாக இருப்பதாலும் மக்கள் இறப்பது அதிகமாக உள்ளது. இந்த வகையில் செத்துப் போகிறவர்கள் பயங்கரவாத வன்முறைகளில் இறப்பவர்களைவிட மிகுதி.

விலங்குகளைப் பாதுகாக்கவேண்டும்; விவசாயத்தைப் பேணவேண்டும் என்று கருதுகிறார்.

மேற்கோள் 

வரலாற்றாசிரியர்கள்
1976 பிறப்புகள்
ந.ந.ஈ.தி நபர்கள்
க. சுந்தர்

க. சுந்தர் (K. Sundar) ஓர் இந்திய அரசியல்வாதியும், தமிழகத்தின் தற்போதைய சட்டமன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக, உத்திரமேரூர் சட்டமன்றத் தொகுதியில் 1989 சட்டமன்றத் தேர்தல், 1996 சட்டமன்றத் தேர்தல், மற்றும் 2006 சட்டமன்றத் தேர்தல் ஆகியவற்றில் போட்டியிட்டு வெற்றிபெற்றார். மேலும் நான்காவது முறையாக, 2016 தேர்தலிலும் போட்டியிட்டு வெற்றிபெற்றார். 2021 ஆம் ஆண்டில் நடைபெற்ற சட்டமன்றத் தேர்தலில் உத்திரமேரூர் தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
காஞ்சி பன்னீர்செல்வம்

காஞ்சி பன்னீர்செல்வம் (Kanchi Panneerselvam) ஓர் இந்திய அரசியல்வாதி ஆவார். இவர் தமிழ்நாடு மாநிலத்திலிருந்து தேர்வு செய்யப்பட்ட முன்னாள் இந்திய நாடாளுமன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக செங்கல்பட்டு மக்களவைத் தொகுதியில் நடைபெற்ற 1989, 1998 நாடாளுமன்றத் தேர்தல்களில் போட்டியிட்டு வெற்றிபெற்றார்.

இவர் தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அதிமுக கட்சி சார்பாக உத்திரமேரூர் (சட்டமன்றத் தொகுதி)யில் 1991 சட்டமன்றத் தேர்தலில் போட்டியிட்டு வெற்றிபெற்றார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
12வது மக்களவை உறுப்பினர்கள்
9வது மக்களவை உறுப்பினர்கள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
காஞ்சிபுரம் மாவட்ட நபர்கள்
வி. சோமசுந்தரம்

வி. சோமசுந்தரம் ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக காஞ்சிபுரம் சட்டமன்றத் தொகுதியில் 2011 தேர்தலில் போட்டியிட்டு வெற்றிபெற்று தமிழ்நாட்டின் 14-வது  சட்டமன்றத்தின் உறுப்பினர் ஆனார்.

இவர் 2001 முதல் 2006 வரையிலான அதிமுக ஆட்சிக்காலத்தில் கைத்தறி மற்றும் நெசவுத்துறை அமைச்சராகப் பதவி வகித்தார்.

மேற்கோள்கள் 

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
12 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழக முன்னாள் அமைச்சர்கள்
பி. கணேசன்

பி. கணேசன் (P. Ganesan) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக உத்திரமேரூர் தொகுதியில் 2011 சட்டமன்றத் தேர்தலில் போட்டியிட்டு வெற்றி பெற்று பதினான்காவது தமிழ்நாடு சட்டமன்றத்தின் உறுப்பினர் ஆனார்.

2016 தேர்தலில் இத்தொகுதியில் கே. சுந்தர் என்பவர் வெற்றிபெற்றார்.

மேற்கோள்கள் 

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எஸ். வி. நடேச முதலியார்

எஸ். வி. நடேச முதலியார் ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் இந்திய தேசிய காங்கிரசு (இதேகா) கட்சி சார்பாக காஞ்சிபுரம் சட்டமன்றத் தொகுதியில் 1962ஆம் ஆண்டின் சென்னை மாநில சட்டமன்றத் தேர்தலில் முன்னாள் முதல்வர் கா. ந. அண்ணாதுரைக்கு எதிராகப் போட்டியிட்டு வெற்றிபெற்றார்.

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பி. முருகேசன்

பி. முருகேசன் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக, காஞ்சிபுரம் சட்டமன்றத் தொகுதியிலிருந்து, 1996 ஆம் ஆண்டு நடந்த சட்டமன்றத் தேர்தலில் போட்டியிட்டு வெற்றிபெற்றார்.

மேற்கோள்கள் 

11 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. யசோதா

டி. யசோதா ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் இந்திய தேசிய காங்கிரசு கட்சி சார்பாக திருப்பெரும்புதூர் சட்டமன்றத் தொகுதியில் 1980, 1984 மற்றும் 1984ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் போட்டியிட்டு வெற்றிபெற்றார். பெருந்தலைவர் காமராசர் வழிவந்தவர். சோனியா காந்தியின. நம்பிக்கைக்கு உரியவர். தமிழ்நாடு காங்கிரஸ் அறக்கட்டளையின் அறங்காவலராக இருந்தவர்.

மறைவு
உடல்நலக்குறைவு காரணமாக சென்னை இராஜீவ் காந்தி அரசு பொது மருத்துவமனையில் அனுமதிக்கப்பட்டிருந்த யசோதா,  சிகிச்சைப் பலனின்றி 27 டிசம்பர் 2020 அன்று காலையில் உயிரிழந்தார்.

மேற்கோள்கள் 

2020 இறப்புகள்
காஞ்சிபுரம் மாவட்ட நபர்கள்
தமிழ்நாடு சட்டமன்ற உறுப்பினர்கள்
ஈ. கோதண்டம்

ஈ. கோதண்டம் ஒரு இந்திய அரசியல்வாதியும்,தமிழ்நாடு முன்னாள்  சட்டமன்ற உறுப்பினரும் ஆவார். இவர் திருப்பெரும்புதூர் சட்டமன்றத் தொகுதியில் 1989 மற்றும் 1996ல் நடந்த தேர்தல்களில் திராவிட முன்னேற்றக் கழகத்தின் சார்பாகப் போட்டியிட்டு வெற்றிபெற்றார். இத்தொகுதி பட்டியல் சாதியினர் மற்றும் பட்டியல் பழங்குடியினருக்கும் என்று ஒதுக்கப்பட்ட தனித்தொகுதியாகும். இவர் 2024 ஆம் ஆ்ண்டு நவம்பர் 12 ஆம் நாள் உடல்நலக்குறைவின் காரணமாக தனது 99ஆவது வயதில் காலமானார்.

மேற்கோள்கள் 

திராவிட முன்னேற்றக் கழக அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்ட நபர்கள்
2024 இறப்புகள்
ஆர். பெருமாள்

ஆர். பெருமாள் (R. Perumal) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக திருப்பெரும்புதூர் சட்டமன்றத் தொகுதியில் நடைபெற்ற  2011 சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.

2016 தேர்தலில்இல் கே. பழனி என்பவரால் இத்தொகுதி கைப்பற்றப்பட்டது.

மேற்கோள்கள்  

14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்ட நபர்கள்
சி. ஆறுமுகம்

மதுராந்தகம் சி. ஆறுமுகம் மதுராந்தகத்தார் என்ற பெயரால் பிரபலமானவர். செங்கல்பட்டு மாவட்டம், செய்யூர் வட்டம், கொடூர் கிராமத்தில் 1927ல் ஏழை விவசாய குடும்பத்தில் பிறந்தார். இவர் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் திராவிட முன்னேற்றக் கழகத்தின் நிறுவன உறுப்பினர் ஆவார். செங்கை அண்ணா மாவட்டத்தில் பேரறிஞர் அண்ணாவுடன் பொதுக்குழு உறுப்பினராக இருந்தார். இவர் திமுக சார்பாக மதுராந்தகம் சட்டமன்றத் தொகுதியில், 1971, 1977, 1984 சட்டமன்றத் தேர்தல்களில், போட்டியிட்டு வெற்றிபெற்றார். மதுராந்தகம் நிலவள வங்கி தலைவராக பொறுப்பு வகித்தார்.

1984 நடந்த சட்டமன்ற தேர்தலில் 90 பேரை எதிர்த்து நின்று மிகக் கடுமையாக போராடி வெற்றி பெற்றவர், பின்னர் தலைவரின் ஆணை ஏற்று, இந்திய அரசியலமைப்புச்சட்டத்தை எரித்து தன் சட்டமன்ற உறுப்பினர் பதவியை இழந்தார்.

இவர் 1971 முதல் 1993 வரை திராவிட முன்னேற்றக் கழகத்தின் செங்கல்பட்டு மாவட்டத்தின் கட்சிச் செயலாளராகப் பணிபுரிந்தார். பேரறிஞர் அண்ணா அவர்களுடன் நெருங்கி பழகியவர். இவர் அக்கட்சித் தலைவர் மு. கருணாநிதியுடன் மிகுந்த நெருக்கமாக இருந்தார். அக்கட்சி அறக்கட்டளையின் உறுப்பினராகவும் இருந்தார்.

2005 ஆம் ஆண்டு ஜூன் மாதம் 2 ஆம் தேதி அன்று இயற்கை எய்தினார்.

மேற்கோள்கள் 

தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
2005 இறப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்ட நபர்கள்
5 ஆவது தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
மகிடாசூரன்

மகிஷாசூரன் (மகிடாசூரன்) (Mahishasura)  தேவர்களின் எதிரிகளான அசுர குலத்தினன் ஆவார். எருமையை வாகனமாகக் கொண்ட மகிஷாசூரனின் குலகுரு சுக்கிராச்சாரி ஆவார். புராணங்களில் குறிப்பாக தேவி மகாத்மியம்  எனும் புராண நூலில் மகிஷாசூரனின் வீரமும், வீழ்ச்சியும் பல இடங்களில் குறிப்பிடப்பட்டுள்ளது. கடுந்தவம் நோற்று பிரம்மனிடம் ஒரு பெண்ணால் மட்டுமே தனக்கு இறப்பு நேர வேண்டும் என்ற வரத்தை பெற்ற மகிஷாசூரன், தொடர்ந்து இந்திரன் உள்ளிட்ட அனைத்து தேவர்களையும், முனிவர்களையும் கொடுமைப் படுத்துகிறான். தேவர்கள் மற்றும் முனிவர்களின் வேண்டுதலுக்கு இணங்க, பார்வதி தேவி துர்க்கையாக அவதரித்து மகிஷாசூரனை வீழ்த்தியதாக புராணங்கள் கூறுகின்றன. மகிஷாசூரனை வீழ்த்தியதால் துர்க்கைக்கு மகிஷாசூரமர்தினி எனும் சிறப்புப் பெயராயிற்று.

மகிஷாசூரனை துர்க்கை வீழ்த்திய கதைகள் பௌத்த  மற்றும் சமண சாத்திரங்களிலும் உள்ளது.

மகிஷாசூரன் ஆண்ட இராச்சியத்தின் பெயர் மகிசா இராச்சியம் ஆகும்.

தோற்றம்
அரக்கர்குல தலைவன் ரம்பா ஒரு எருமையை மணம் முடித்து அவர்களிருவருக்கும் பிறந்த குழந்தையே மகிஷாசுரன் ஆவான்.  ஆணவம் தலைக்கேறிய காரணத்தால் தேவர்கள் மீது அவன் படையெடுக்க அவனை துர்காதேவி வதம் செய்தாள். மகிஷாசுரனை அழித்ததால் துர்க்கை, மகிஷாசுர மர்த்தினி என்று அழைக்கப்படுகிறாள்.

திருவிழாக்கள்
  
மகிஷாசூரனை வதைத்த துர்க்கையை போற்றும் விதமாக  மேற்கு வங்காளத்தில் துர்கா பூஜை எனும் பெயரில் ஒன்பது நாள் திருவிழா சிறப்பாகக் கொண்டாடப்படுகிறது. கர்நாடகாவின் மைசூரில் தசரா எனும் பெயரில் ஒன்பது நாள் திருவிழா கொண்டாடப்படுகிறது.

தமிழ்நாட்டின் தூத்துக்குடி மாவட்டம், உடன்குடி ஊராட்சி ஒன்றியத்தில் உள்ள குலசேகரன்பட்டினம் ஊரில் ஒன்பது நாள் தசரா  திருவிழா நவராத்திரியின் போது வெகு சிறப்பாகக் கொண்டாடப்படுகிறது.

மகிஷாசூரனின் தங்கை 
கேரளாவில் மகிஷாசூரனின் தங்கையாக மகிஷி என்ற அசுரப் பெண் கருதப்படுகிறாள். மகிஷாசூரனின் மறைவிற்குப் பின் தேவர்களுக்கு எதிராக போரிட்ட மகிஷியைப் போரில் அய்யப்பன் வென்று கொன்றதாக சபரிமலை  தல புராணத்தில் கூறப்படுகிறது.

படக்காட்சிகள்

மேற்கோள்கள்

Hindu Goddesses: Vision of the Divine Feminine in the Hindu Religious Traditions, David Kinsley. ()

வெளி இணைப்புகள்
 http://www.thagaval.net/t32804-topic
 மகிஷாசூரனை வதம் செய்த கருக்காத்தம்மன்

இந்து தொன்மவியல் மாந்தர்
அசுரர்
எஸ். டி. உக்கம்சந்த்

எஸ். டி. உக்கம்சந்த் (S. D. Ugamchand) என்பவர் ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் தன் அரசியல் வாழ்வை முதலில் இந்திய தேசிய காங்கிரசு கட்சியில் துவக்கினார். 1980 நாடாளுமன்றத் தேர்தலில் போட்டியிட வாய்ப்பு கிடைக்காத அதிருப்தியில் அதிமுகவில் இணைந்தார். பின்னர் அதே ஆண்டு 1980 தமிழக சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் கட்சி சார்பாக மதுராந்தகம் தொகுதியில் போட்டியிட்டு வென்றார்.  எம்ஜிஆர் மறைவுக்குப் பிறகு அதிமுகவின் ஜெயலலிதா அணியில் இருந்தார்.  1989 சட்டப்பேரவைத் தேர்தலில் அதிமுக - ஜெயலலிதா அணியில் மதுராந்தகம் தொகுதியில் சேவல் சின்னத்தில் போட்டியிட்டு வெற்றி பெற்றார். பின்னர் அதிமுகவுடன் ஏற்பட்ட கருத்து வேறுபாடு காரணமாக, 1996ஆம் ஆண்டு திமுகவில் இணைந்தார். தமிழ்நாடு குடிநீர் வடிகால் வாரியத்தின் தலைவர் பதவியை 3 முறை வகித்தவர்.  திமுகவின் சிறுபான்மையினர் நல உரிமைப் பிரிவின் மாநில தலைவராக இருந்து வந்தார். இவர் சூலை 11, 2018 அன்று இரவு திடீரென்று ஏற்பட்ட மாரடைப்பால் இவர் உயிரிழந்தார்.

மேற்கோள்கள் 

தமிழ்நாடு சட்டமன்ற உறுப்பினர்கள்
2018 இறப்புகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்ட நபர்கள்
ச. கனிதா சம்பத்

ச. கனிதா சம்பத் (S. Kanitha Sampath)(பிறப்பு: நவம்பர் 12, 1965) என்பவர் இந்திய அரசியல்வாதியும் தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக 2001 சட்டமன்றத் தேர்தலில் திருப்போரூர் தொகுதியில் போட்டியிட்டு வெற்றிபெற்று, தமிழ்நாடு 12-ஆம் சட்டமன்றத்தின் உறுப்பினர் ஆனார். இத்தொகுதிகல்  பட்டியல் சாதி மற்றும் பட்டியல் பழங்குடியினருக்கு ஒதுக்கப்பட்டவை ஆகும்.

இக்கட்சி சார்பாக 2011 சட்டமன்றத் தேர்தலில் மதுராந்தகம் தொகுதியில் போட்டியிட்டு வெற்றிபெற்று, பதினான்காவது தமிழ்நாடு சட்டமன்றத்தின் உறுப்பினராகவும் இருந்துள்ளார்.

மேற்கோள்கள் 

1965 பிறப்புகள்
12 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
இந்தியப் பெண் அரசியல்வாதிகள்
திருவண்ணாமலை மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்ப் பெண் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழக சட்டமன்ற பெண் உறுப்பினர்கள்
பூசந்தி

பூசந்தி (isthmus) என்பது கடல் போன்ற நீர்நிலைகளால் பிரிக்கப்பட்டிருக்கும் இரண்டு பெரிய நிலப்பகுதிகளை இணைத்து கடலை பிரிக்கும் ஒரு சிறிய குறுகிய நிலப்பகுதி ஆகும்.  பண்டைய கிரேக்க மொழியில் isthmos  என்ற வார்த்தை 'கழுத்து" என்ற பொருளில் கையாளப்பட்டுள்ளது. டோம்போலோ (tombolo) என்று அழைக்கப்படும், தடுப்பனால் கரையோடு இணைக்கப்பட்ட சிறு தீவு போன்ற அமைப்பும் நீரிணையும் பூசந்தியின் சகாக்களாக கருதப்படுகிறது.

பொதுவாக கடல்களை இணைக்கும் கால்வாய்கள் கப்பல் போக்குவரத்தின் பயண தூரத்தை, குறுக்கு வழியே வெகுவாக குறைக்கும் நன்மையை கருதி பூசந்தியின்  ஊடாகவே கட்டப்படுகிறது. எடுத்துக்காட்டாக பனாமா கால்வாய் அத்திலாந்திக் பெருங்கடலையும் பசிபிக் பெருங்கடலையும் பிரிக்கும் பனாமா பூசந்தியின் குறுக்காகவே கட்டப்பட்டுள்ளது. மத்திய தரைக் கடலையும் செங்கடலையும் இணைக்கும் சூயசு கால்வாய், சீனாய் தீபகற்பத்தினால் உருவான சூயஸ் பூசந்தியின் மேற்குப் பகுதியை வெட்டி எடுக்கப்பட்டே அமைக்கப்பட்டுள்ளது.

குறிப்புகள் 

புவியியல்

நில அமைப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆலோகா பௌத்த மையம்

ஆலோகா பௌத்த மையம் (Aaloka Buddhist Center) சிங்கப்பூரில் உள்ள இலங்கை பெளத்த மையம் ஆகும். இம்மையம் தற்போது சிங்கப்பூரில் 11 லொராங் 22 கெலாங் பகுதியில் அமைந்துள்ளது.

ஆலோகா பெளத்த மையம் சிங்கப்பூரில் ஒரு தெராவாடின் புத்த பௌதிக நிலையமாக நிறுவப்பட்டது. வென் டாக்டர் கோட்டாவிலா சிறீ பெமலோகா தெரா என்பவரால் நிறுவப்பட்டது. இவர் லங்காசுடர் பல்கலைக்கழகத்தில் மத ஆய்வில் இளங்கலை பட்டப்படிப்பில் பட்டம் பெற்றார். என் பயணம், பண்டைய மகா  விகார பாரம்பரியம், பௌத்த தியானம் மற்றும் புத்தமத குழந்தை போன்ற பல நூல்களையும் இவர் வெளியிட்டார் . பெளத்த சேவைகள், காதினா திருவிழா, ஞாயிறு தர்மா  வகுப்புகள் மற்றும் சுத்த மந்திரம் ஆகியவை இவருடைய அன்றாட நிகழ்வுகளில் அடங்கும் .

மேற்கோள்கள்

புற இணைப்புகள் 

சிங்கப்பூரில் கட்டடங்களும் கட்டமைப்புகளும்
கோவி. சம்பத் குமார்

கோவி. சம்பத் குமார் (Govi. Sampath Kumar) இந்தியாவைச் சேர்ந்த ஓர் அரசியல்வாதியாவார். அனைத்திந்திய அண்ணா திராவிட முன்னேற்றக் கழகம் சார்பாக வாணியம்பாடி (சட்டமன்றத் தொகுதி)யில் போட்டியிட்டு வெற்றிபெற்று தமிழ்நாட்டின் பதினான்காவது சட்டமன்றத்தின்  உறுப்பினரானார்.
2016 ஆம் ஆண்டு நடைபெற்ற தேர்தலில் இத்தொகுதியில் நிலோஃபர் கபில் வெற்றி பெற்று சட்டமன்ற உறுப்பினரானார்.

மேற்கோள்கள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஜி. சண்முகம்

ஜி. சண்முகம் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தல்களில், திருப்பத்தூர் தொகுதியில் இருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
ஜி. நிசாமுதீன்

ஜி. நிசாமுதீன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தல்களில், நாகப்பட்டினம் தொகுதியில் இருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
டி. கே. ராஜா

டி. கே. ராஜா  (T. K. Raja) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர் பாட்டாளி மக்கள் கட்சி சார்பாக திருப்பத்தூர் மாவட்டத்தில் உள்ள திருப்பத்தூர், சட்டமன்றத் தொகுதியில் 2001 ஆம் ஆண்டு சட்டமன்றத் தேர்தல் மற்றும் 2006 ஆம் ஆண்டு தமிழ்நாடு சட்டமன்றத் தேர்தல் ஆகியவற்றில் போட்டியிட்டு வெற்றிபெற்றார்.

மேற்கோள்கள்  

வாழும் நபர்கள்
தமிழ்நாடு சட்டமன்ற உறுப்பினர்கள்
பாட்டாளி மக்கள் கட்சி அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
16 ஆவது தமிழ்நாடு சட்டமன்ற உறுப்பினர்கள்
திருப்பத்தூர் மாவட்ட நபர்கள்
இ. கோ. சுகவனம்

இ. கோ. சுகவனம் (E. G. Sugavanam) (பிறப்பு: நவம்பர் 13, 1957) 15 வது மக்களவையின் மக்களவை உறுப்பினர் ஆவார். திராவிட முன்னேற்ற கழகம் (திமுக) கட்சி உறுப்பினராக தமிழ்நாட்டின் கிருஷ்ணகிரி தொகுதிக்கு அவர் பிரதிநிதித்துவப்படுத்தப்பட்டார். 1996 ஆம் ஆண்டு சட்டமன்றத் தேர்தலில் பர்கூர் தொகுதியில் அவர் ஜெயலலிதாவை தோற்கடித்தார். 1989, 1991 மற்றும் 2001 தேர்தல்களில் அவர் போட்டியிட்ட அதே தொகுதியில் போட்டியிட்டார். 2004 மற்றும் 2009 தேர்தல்களில் கிருஷ்ணகிரி தொகுதியிலிருந்து இரண்டு முறை வென்றார். 2004 முதல் 2014 வரை ஐக்கிய முற்போக்குக் கூட்டணி ஆட்சியின் போது பல்வேறு குழுமங்களில் உறுப்பினராக இருந்தார்..

தேர்தல் வரலாறு

மேற்கோள்கள்

வாழும் நபர்கள்
1957 பிறப்புகள்
14வது மக்களவை உறுப்பினர்கள்
15வது மக்களவை உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கிருட்டிணகிரி மாவட்ட நபர்கள்
12 ஆவது தமிழ்நாடு சட்டமன்ற உறுப்பினர்கள்
அர. வேலு

ரங்கசாமி வேலு (பிறப்பு: சூலை 26, 1940) இந்திய அரசியல்வாதி ஆவார். இவர் பாட்டாளி மக்கள் கட்சி (பாமக) கட்சியின் உறுப்பினர் ஆவார். 2004 ஆம் ஆண்டு முதல் 2009 ஆம் ஆண்டு வரை தமிழ்நாட்டின் அரக்கோணம் மக்களவைத் தொகுதியிலிருந்து 14 வது மக்களவைக்கு தேர்ந்தெடுக்கப்பட்டார். இரயில்வே அமைச்சராகப் பணியாற்றியவர்.

இந்திய ஆட்சிப்பணி  அதிகாரியாக தனது அரசியல் வாழ்க்கையைத் தொடங்கினார். கூடுதல் பதிவாளர், கூட்டுறவு சங்கங்களில் பணிபுரிந்தார்; தமிழ்நாடு பொது சேவை ஆணையத்தின் உறுப்பினராகவும் செயல்பட்டார். இவர் மாவட்ட ஆட்சியராகவும், நகராட்சி நிர்வாக கூட்டு ஆணையராகவும், வருவாய் நிர்வாக இயக்குனராகவும் பணியாற்றியுள்ளார். இவர் சென்னை கிறித்துவக் கல்லூரியில் படித்தார்.

மேற்கோள்கள் 

வாழும் நபர்கள்
1940 பிறப்புகள்
14வது மக்களவை உறுப்பினர்கள்
பாட்டாளி மக்கள் கட்சி அரசியல்வாதிகள்
தமிழ்நாட்டைச் சேர்ந்த ஒன்றிய அமைச்சர்கள்
திருவண்ணாமலை மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
பொன். முத்துராமலிங்கம்

பொன். முத்துராமலிங்கம் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1984 மற்றும் 1989 ஆகிய ஆண்டுகளில் நடந்த சட்டமன்றத் தேர்தல்களில், மதுரை மேற்கு சட்டமன்ற தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
8 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
ஆர். மகேந்திரன்

ஆர். மகேந்திரன் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டு நடந்த சட்டமன்றத் தேர்தல்களில், நாட்ராம்பள்ளி சட்டமன்றத் தொகுதியிலிருந்து, திராவிட முன்னேற்றக் கழக கட்சி சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
ரெமோ பெர்னாண்டஸ்

ரெமோ பெர்னாண்டஸ் (Remo Fernandes, பிறப்பு: 8 மே 1953) பிறப்பால் போர்த்துகீசிய குடியுரிமை கொண்ட ஓர் இந்தியப் பாடகர் ஆவார். பாப் / ராக் / இந்திய இசையில் பாடல்கள் பாடுபவராகவும் மற்றும்  திரைப்பட பின்னணி பாடகராகவும் இருக்கிறார்.  கோவாவில் தனது குழந்தை பருவத்திலும் பின்னர் இளமை பருவத்தில்  உலகத்தில்  உள்ள பல இடங்களில்  இவர் வாழ்ந்ததால்   பல்வேறு கலாச்சாரங்களையும்  பாணிகளையும் அவர் இந்திய இசையில் இணைத்தார்.

இவரதுஆங்கில இசைப்பாடல்கள் இந்திய வாழ்க்கை மற்றும் சமூக-அரசியல் நிகழ்வுகள் பிரதிபலிக்கும் விதமாக உள்ளது. அவர் தற்போது தனது  பாடல்களை ஆங்கிலம், இந்தி, பிரெஞ்சு, போர்த்துக்கேயம், மற்றும் கொங்கணி மொழிகளில் எழுதுகிறார்.

விருதுகள் 
பத்மசிறீ, 2007

மேற்கோள்கள்

வெளி இணைப்புகள்
Official website
Siolim Zagor 
Siolim & Cortalim Zagor 

1953 பிறப்புகள்
பத்மசிறீ விருது பெற்ற கலைத் துறையினர்
இந்தியப் பாடகர்கள்
கோவா நபர்கள்
இந்தியத் திரைப்படப் பாடகர்கள்
இந்திய இசை அமைப்பாளர்கள்
வாழும் நபர்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தாய் செடி

தாய் செடி (mother plant) என்பது அதே போன்று வேறு ஒரு செடியை தண்டு கிளைத்தல் (cuttings) அல்லது மறுபாதி (offsets) மூலம் உருவாக்கம் செய்ய வளர்க்கப்படும் செடியாகும். இம்முறை ஒரே வகையான செடிகளை அதிக அளவில்  வளர்க்க விவசாயம் மற்றும் தோட்டக்கலை துறைகளில் பயன்படுத்தப்படுகிறது.

மேற்கோள்கள் 

தோட்டக்கலை
தாவர இனப்பெருக்கம்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கல்வி நுட்பவியல்

கல்வி நுட்பவியல் (educational technology) என்பது கற்றலை எளிதாக்கி தகுந்த தொழில்நுட்ப நிகழ்முறைகள் மற்றும் வளங்களை உருவாக்குதல், பயன்படுத்துதல் மற்றும் நிர்வகித்தல் போன்ற செயல்பாடுகள் மூலம் மேம்படுத்தும் ஆய்வு மற்றும் நடைமுறைகள் ஆகும். கல்வி நுட்பவியல் என்பது வெளி வன்பொருள் மற்றும் கல்வி கோட்பாடுகளின் பயன்பாடு ஆகும். கற்றல் கோட்பாடுகள், கணினி அடிப்படையிலான பயிற்சி, மின் கற்றல் மற்றும் தானியங்கி தொழில்நுட்பங்களில் பயன்படுத்தும் தானியங்கி கற்றல் போன்ற பல்வேறு கூறுகளை உள்ளடக்கி சூழ்ந்திருக்கிறது அதன்படி கல்வி நுட்பவியலின் நுண்ணறிவு மற்றும் தொழில்நுட்ப வளர்ச்சியை வருவிக்கும் பல்வேறுபட்ட தனித்தியங்கும் அம்சங்கள் கல்விநுட்பவியலில் உள்ளது.

கல்வி நுட்பவியல் என்பது கற்றலுக்கான கல்வி அணுகுமுறையின் கருத்தியல் மற்றும் பயிற்சியாகும். கல்வி நுட்பவியல் என்பது அறிவுத்தொடர்பு மற்றும் முன்னேற்றம் மற்றும் பரிமாற்றத்தை வளர்க்க உதவும் தொழில்நுட்பக் கருவிகள் மற்றும் ஊடகங்கள் ஆகும். கல்வி நுட்பவியல் என்பது மாணவர் மற்றும் கலைத்திட்டம் மேலாண்மை மற்றும் கல்வி மேலாண்மைத் தகவல் முறைகள்(EMIS) கருவிகளை உள்ளடக்கிய கற்றல் மேலாண்மை அமைப்பேயாகும்(LMS).

கல்வி நுட்பவியல் என்பது அதுவே ஒரு கல்விப் பாடமாகும். இது போன்ற பாடப்பிரிவுகள் கணினி படிப்புகள் அல்லது தகவல் தொடர்பு நுட்பவியல் என்று அழைக்கப்படுகின்றன.

மேற்கோள்கள்

கல்வியியல்
தகவல் தொழில்நுட்பம்
ஏ. முகம்மது ஜான்

ஏ.முகம்மது ஜான் (A. Mohammed John)(1948-23 மார்ச் 2021) என்பவர் தமிழக அரசியல்வாதியும், தொழிலதிபரும் ஆவார். இவர் 2011ஆம் ஆண்டு நடந்த சட்டமன்றத் தேர்தலில், இராணிப்பேட்டை தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பாகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். இவர் மாநில பிற்படுத்தப்பட்ட, மிகவும் பிற்படுத்தப்பட்ட மற்றும் சிறுபான்மையினர் நலத்துறை அமைச்சராக இருந்தார்.
.

முகம்மது ஜான் இந்திய நாடாளுமன்றத்தின் மாநிலங்களவை உறுப்பினராக 2019ஆம் ஆண்டு தேர்ந்தெடுக்கப்பட்டார்

தொழில் 
முகம்மது ஜான் ஒரு தோல் உற்பத்தி மற்றும் ஏற்றுமதியில் தொழிலதிபராக இருந்தார்.

இறப்பு
முகமது ஜான் 23 மார்ச் 2021 அன்று மாரடைப்பால் உயிரிழந்தார்.

மேற்கோள்கள்

வெளி இணைப்புகள் 
 Ibnlive.in.com 
 Tamilnadumlas.com 
 Tamil.oneindia.com
 Elections.in
 Thehindu.com

அனைத்திந்திய அண்ணா திராவிட முன்னேற்றக் கழக அரசியல்வாதிகள்
2021 இறப்புகள்
தமிழக முன்னாள் அமைச்சர்கள்
இந்திய முஸ்லிம்கள்
14 ஆவது தமிழ்நாடு சட்டமன்ற உறுப்பினர்கள்
வேலூர் மாவட்ட மக்கள்
மாநிலங்களவை உறுப்பினர்கள்
நாடாளுமன்ற அ. தி. மு. க. உறுப்பினர்கள்
இரா. பார்த்தீபன்

இரா. பார்த்தீபன் (R. Parthipan)(பிறப்பு சூன் 4, 1963) என்பவர் இந்திய அரசியல்வாதியும் தமிழ்நாட்டிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டு பணியாற்றிய நாடாளுமன்ற முன்னாள் உறுப்பினரும் ஆவார். இவர் தேனி மாவட்டம் கூழையனுார் பகுதியினைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், இந்திய நாடாளுமன்ற உறுப்பினராக தமிழ்நாட்டில் பெரியகுளம் மக்களவைத் தொகுதிக்கு 2014 ஆண்டு நடைபெற்ற நாடாளுமன்றத் தேர்தல் மூலம் தேர்ந்தெடுக்கப்பட்டு 2019ஆம் ஆண்டு வரை இப்பதவியினை வகித்தார்.

மேற்கோள்கள் 

16வது மக்களவை உறுப்பினர்கள்
1963 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தேனி மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த மக்களவை உறுப்பினர்கள்
எஸ். அழகுவேலு

எஸ். அழகுவேலு (S. Alaguvelu) என்பவர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். 1989 மற்றும் 1996ஆம் ஆண்டுகளில் நடந்த தேர்தல்களில் திராவிட முன்னேற்றக் கழக வேட்பாளராக கண்டமங்கலம் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது தாழ்த்தப்பட்ட சாதியினருக்காக ஒதுக்கப்பட்ட ஓர் தனித்தொகுதியாகும்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
வி. சுப்பிரமணியன்

வி. சுப்பிரமணியன் ஒர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1984, 1991 மற்றும் 2001 ஆண்டு நடைபெற்ற தேர்தல்களில் அண்ணா திராவிட முன்னேற்ற கழக வேட்பாளராக, கண்டமங்கலம் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
8 ஆவது தமிழ்நாடு சட்டமன்ற உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
கே. ஆர். ஜி. தனபாலன்

கே. ஆர். ஜி தனபாலன் ஓர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1989 மற்றும் 1996 ஆம் ஆண்டு சட்டமன்ற தேர்தல்களில் சேலம்-I தொகுதியிலிருந்து, திராவிட முன்னேற்றக் கழக கட்சியின் வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
சி. கே. தமிழரசன்

செ. கு. தமிழரசன்  (C. K. Thamizharasan) என்பவர் இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்ற உறுப்பினரும் ஆவார்.  2011 ஆம் ஆண்டு நட்டைபெற்ற சட்டமன்றத் தேர்தலில், இந்தியக் குடியரசுக் கட்சி கட்சியின் சார்பாக கீழ்வைத்தியனாங்குப்பம் சட்டமன்றத் தொகுதியில் வெற்றி பெற்று, தமிழ்நாட்டின் பதினான்காவது சட்டமன்றத்தில் உறுப்பினர் ஆனார். இவர் பதினான்காவது தமிழ்நாடு சட்டமன்றத்தின் இடைக்கால சபாநாயகராகச் செயல்பட்டார்.

2016 ஆம் ஆண்டு நடைபெற்ற சட்டமன்றத் தேர்தலில், இத்தொகுதியில் ஜி. லோகநாதன் என்பவர் வெற்றிபெற்றார்.

மேற்கோள்கள்  

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
தமிழக அரசியல்வாதிகள்
ஏ. எல். தங்கவேல்

ஏ. எல். தங்கவேல் ஓர் இந்திய அரசியல்வாதி மற்றும் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடைபெற்ற  தமிழ்நாடு சட்டமன்றத் தேர்தலில், சேலம்-இரண்டாம் தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
சி. ஆர். இராமச்சந்திரன்

சி. ஆர். இராமச்சந்திரன் ஓர் இந்திய
அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 சட்டமன்றத் தேர்தலில், திராவிட முன்னேற்றக் கழக வேட்பாளராக தொண்டாமுத்தூர் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. பின்னர்  தமிழ்நாடு சட்டமன்றத் தேர்தல், 2001இல் இவர் வேட்பாளராகத் தேர்வு செய்யப்படவில்லை.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
ஏ. அஸ்லம் பாஷா

ஏ. அசுலம் பாசா (A. Aslam Basha) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் மனிதநேய மக்கள் கட்சி சார்பாக ஆம்பூர் சட்டமன்றத் தொகுதியில் 2011ஆம் ஆண்டு தமிழ்நாடு சட்டமன்றத் தேர்தலில் வெற்றி பெற்று, தமிழ்நாட்டின் பதினான்காவது சட்டமன்றத்தின் உறுப்பினர் ஆனார்.

பின்னர் 2016 சட்டமன்றத் தேர்தலில் இத்தொகுதியில் ஆர். பாலசுப்பிரமணி தேர்வுச் செய்யப்பட்டார்.

மேற்கோள்கள் 

1968 பிறப்புகள்
வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. வி. நன்னன்

கே. வி. நன்னன் ஓர் தமிழக அரசியல்வாதி ஆவார். இவர் தமிழ்நாட்டின் செங்கம் சட்டமன்றத் தொகுதியிலிருந்து தேர்ந்தெடுக்கப்பட்டார். இவர் பட்டியல் சாதியினரும் பட்டியல் பழங்குடியின வகுப்பை சார்ந்த வேட்பாளர் ஆவார்.  1996 தமிழ்நாடு சட்டமன்றத் தேர்தலில் இவர் திராவிட முன்னேற்றக் கழகத்தின் சார்பில் போட்டியிட்டு வெற்றி பெற்றவர்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
எ. தேவராஜ்

செய்யார் எ. தேவராஜ் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.. இவர் 1991 ஆண்டு நடந்த சட்டமன்ற தேர்தலில், அண்ணா திராவிட முன்னேற்ற கழக வேட்பாளராகச்  செய்யார் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. இவர் மொத்த வாக்கு சதவீதமான 72.36% வாக்குகளில் 60.59% வாக்குகளைப் பெற்றார். திராவிட முன்னேற்றக் கழக வேட்பாளரை விட  35,955  வாக்குகள் அதிகம் பெற்றார்.

இவர் சட்டமன்ற உறுப்பினராக இருந்த போது , செய்யார் நகரத்திற்குச் சிப்காட் தொழிற்துறையைக் கொண்டு வரக்கோரி சட்டமன்றத்தில் பேசினார். மேலும் அதற்கான இடங்களை வாங்குவதற்கான ஒப்புதலையும் பெற்றார்.

இவர் சென்னை பல்கலைக்கழகத்தின் சிண்டிகேட் மற்றும் செனட் உறுப்பினராகத் தேர்ந்தெடுக்கப்பட்டார். அதே காலத்தில் அவர் சென்னை  பல்கலைக் கழகத் துணை வேந்தராகவும் (பொறுப்பு) நியமிக்கப்பட்டார்.

இவர் 1991 ஆம் ஆண்டு சூலை 13 ஆம் தியதி தமிழகச் சட்டமன்றத்தில் மதிப்பீட்டுக் குழுவின் உறுப்பினராகவும் தேர்ந்தெடுக்கப்பட்டார்.

சான்றுகள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
திருவண்ணாமலை மாவட்ட நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. செங்குட்டுவன்

டி. செங்குட்டுவன் ஓர் இந்திய அரசியல்வாதி. இவர் தமிழ்நாடு மாநிலத்தின் தற்போதைய சட்ட மன்ற உறுப்பினர் ஆவார். இவர் 2006 மற்றும் 2016 ஆம் ஆண்டு நடந்த சட்டமன்றத் தேர்தலில்,  கிருஷ்ணகிரி தொகுதியிலிருந்தும், 2011 ஆம் ஆண்டு தேர்தலில், வேப்பனபள்ளி தொகுதியிலிருந்தும், திராவிட முன்னேற்றக் கழக சார்பாகப் போட்டியிட்டு,   தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தற்போது கிருஷ்ணகிரி கிழக்கு மாவட்ட திமுக மாவட்ட பொறுப்பாளராக இருக்கிறார்.

மேற்கோள்கள்  

திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கிருட்டிணகிரி மாவட்ட நபர்கள்
13 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
அ. ம. ராமசாமி

அ. ம. ராமசாமி (A. M. Ramasamy) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தலில், ஆத்தூர் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். தொழிலதிபரான இவர் இராசிபுரம் அருகே உள்ள கிராமம் ஒன்றில் பிறந்தார்.

மேற்கோள்கள்

திராவிட முன்னேற்றக் கழக அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
நாமக்கல் மாவட்ட நபர்கள்
ஏ. கிருஷ்ணவேணி

கே. கிருஷ்ணவேணி (K. Krishnaveni) என்பவர் இந்தியாவைச் சேர்ந்த ஓர் அரசியல்வாதியாவார். தமிழ்நாட்டிலுள்ள ஆண்டிப்பட்டி தொகுதியின்  முன்னாள் சட்டமன்ற உறுப்பினருமாவார். 1962 ஆம் ஆண்டு நடைபெற்ற  தேர்தலில் ஆண்டிபட்டி சட்டமன்ற  தொகுதியில் இந்திய தேசிய காங்கிரசு கட்சியின் வேட்பாளராகப் போட்டியிட்டு தமிழ்நாடு சட்டசபைக்கு தேர்ந்தெடுக்கப்பட்டார்.

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
ஆர். சிவானந்தம்

ஆர். சிவானந்தம் (R. Sivanandam) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். முதன் முறையாக 1984 ஆம் ஆண்டு தி.மு.க. சார்பாகத் தேர்தலில் போட்டியிட்டு தோல்வியுற்றார். இவர் 1996 மற்றும் 2006 ஆம் ஆண்டுகளில் நடந்த சட்டமன்றத் தேர்தலில், ஆரணி சட்டமன்றத் தொகுதியிலிருந்து,  தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் திராவிட முன்னேற்றக் கழக கட்சியைச் சேர்ந்தவர்..

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
13 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
திருவண்ணாமலை மாவட்ட நபர்கள்
ஜெ. பிரான்சிஸ் கிருபா

ஜெ. பிரான்சிஸ் கிருபா (1974 - 16 செப்டம்பர், 2021) ஒரு தமிழ்நாட்டுப் புதுக்கவிதை எழுத்தாளர் ஆவார்.

தொடக்க வாழ்க்கை 
திருநெல்வேலி மாவட்டம், நாங்குநேரியை அடுத்த பத்தினிப்பாறை என்னும் சிற்றூரில் 1974-இல் பிறந்த பிரான்சிஸ் கிருபா, பள்ளிப்படிப்புடன் கல்வியை நிறுத்திக்கொண்டார்.

படைப்புகள் 
எட்டு கவிதைத் தொகுப்புகளையும் கன்னி என்ற புதினத்தையும் இயற்றியுள்ளார்.   காமராஜ் (2004) திரைக்கதைக்கும் தேவதேவன் பற்றிய குறும்படத்துக்கும் பங்களித்துள்ளார்.

விருதுகள்

மறைவு 
இவர் 16 செப்டம்பர் 2021 அன்று காலமானார். அவர் உடல் பத்தினிப்பாறையில் அடக்கம் செய்யப்பட்டது.

மேற்கோள்கள்

வெளி இணைப்புகள் 
http://eluthu.com/poetprofile/J.Francis-Kiruba
http://www.uyirmmai.com/Uyirosai/ContentDetails.aspx?cid=1753 
மீதமிருந்த இடத்தில் படுத்து உறங்கியவன் 

1974 பிறப்புகள்
2021 இறப்புகள்
திருநெல்வேலி மாவட்ட நபர்கள்
தமிழக எழுத்தாளர்கள்
திருநெல்வேலி மாவட்ட எழுத்தாளர்கள்
தமிழ்க் கவிஞர்கள்
சா. சிவசுப்பிரமணியன்

சா. சிவசுப்பிரமணியன் (10 செப்டம்பர் 1937 - 14 சூன் 2019) ஓர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989 ஆம் ஆண்டு தேர்தலில் ஆண்டிமடம் தொகுதியிலிருந்து, திராவிட முன்னேற்ற கழக கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

1998இல் மாநிலங்களவை உறுப்பினரானார்.

மேற்கோள்கள் 

திராவிட முன்னேற்றக் கழக அரசியல்வாதிகள்
கடலூர் மாவட்ட நபர்கள்
2019 இறப்புகள்
9 ஆவது தமிழ்நாடு சட்டமன்ற உறுப்பினர்கள்
கே. ஆர். சின்னராசு

கே. ஆர். சின்னராசு (K. R. Chinnarasu) ஓர் இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினராக இருந்தார். அனைத்திந்திய அண்ணா திராவிட முன்னேற்றக் கழகம் கட்சி சார்பாக கிருட்டிணகிரி தொகுதியில் 1977, 1980 மற்றும் 1984ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு மூன்றுமுறை வெற்றிபெற்றார்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஆர். சொக்கர்

ஆர். சொக்கர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 ஆம் ஆண்டு நடைபெற்ற சட்டமன்ற தேர்தலில், விருதுநகர் தொகுதியில் இருந்து, இந்திய தேசிய காங்கிரசு கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1996 ஆம் ஆண்டு நடைபெற்ற சட்டமன்ற தேர்தலில், சிவகாசி தொகுதியில் இருந்து, தமிழ் மாநில காங்கிரஸ் (மூப்பனார்) கட்சி சார்பில்  போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

சொக்கர் தனது  சட்டமன்ற உறுப்பினர் பதவியை ஜூன் 1, 2000 இல் ராஜினாமா செய்தார். அவரது மகன், சிரிராசு சொக்கர், 2016 மாநில சட்டமன்ற தேர்தலில், சிவகாசியில் போட்டியிட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பழுது நீக்கும் கருவிப் பெட்டி

பழுது நீக்கும் கருவி அல்லது சேவை கருவி (repair kit) என்பது ஒரு சாதனத்தை பழுதுபார்ப்பதற்குப் பயன்படுத்தப்படும் பொருட்களின் தொகுப்பாகும், பொதுவாக இந்தப் பதம் கருவிகள் மற்றும் உதிரி பாகங்கள் இரண்டையும் உள்ளடக்கியது. தானுந்து, படகுகள், விமானங்கள், இருசக்கர வாகனங்கள் மற்றும் மிதிவண்டிகள் போன்ற வாகனங்களுக்காக பல கருவிகள் வடிவமைக்கப்பட்டுள்ளன, மேலும் பழுதான இடத்திலேயே பழுது பார்ப்பதற்காக வாகனத்துடன் இந்தக் கருவிகள் வைத்திருக்கப்படலாம். சில அத்தியாவசிய பாதுகாப்பு உபகரணங்களாகக் கருதப்பட்டு, உயிர்வாழும் கருவிகளும் சேர்க்கப்படலாம். இராணுவத்தில், விமானங்களில் பெரிய நீர்நிலைகளை கடக்கும் பணியாளர்கள் ஒரு தெப்பம் மற்றும் மிதவை பழுதுபார்க்கும் கருவியுடன் பொருத்தப்பட்டிருக்கலாம். வகையைப் பொறுத்து, ஒரு பொருளை வாங்கும் போது பழுதுபார்க்கும் கருவிகள் சேர்க்கப்படலாம் அல்லது தனித்தனியாக வாங்கப்படலாம்.

உதாரணம் 

மிதிவண்டி பழுதுபார்க்கும் கருவியில், பழுதான ஆன வட்டையினை சரிசெய்வதற்கான கருவிகள் மற்றும் ஒட்டுகள் மற்றும் பசை ஆகியவை இருக்கும். ஊதப்பட்ட படகுகள் மற்றும் கூடாரங்கள் போன்ற துணிப் பொருட்களில் உள்ள துளைகளை சரிசெய்ய இணைப்புகள் மற்றும் பசை உள்ளிட்ட பிற கருவிகள் பயன்படுத்தப்படுகின்றன.

விண்வெளியில், விண்கல வெப்ப பாதுகாப்பு ஓடுகளை சரிசெய்வதற்கும், விண்வெளி உடைகளை சரிசெய்வதற்கும் கருவிகள் உருவாக்கப்பட்டுள்ளன.

மேற்கோள்கள்

வெளியிணைப்புகள் 

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
இயந்திரவியல்
நம்பகப் பொறியியல்
எம். செல்லமுத்து

எம். செல்லமுத்து (M. Sellamuthu) என்பவர் இந்திய அரசியல்வாதி மற்றும் முன்னாள் தமிழ்நாடு  சட்டமன்ற உறுப்பினர் ஆவார். 1980 ஆம் ஆண்டு தமிழ்நாடு சட்டமன்றத் தேர்தலில்  இந்திய பொதுவுடமைக் கட்சி (மார்க்சிஸ்ட்)யின் சார்பாக திருவாரூர் சட்டமன்றத் தொகுதியில் இருந்து போட்டியிட்டுத் தமிழ்நாடு சட்டமன்றத்திற்கு தேர்ந்தெடுக்கப்பட்டார்.
இவர், 1980-1984 வரை உள்ள காலத்தில் சட்டமன்ற உறுப்பினராக  இருந்துள்ளார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்ப் பொதுவுடமைவாதிகள்
7 ஆவது தமிழ்நாடு சட்டமன்ற உறுப்பினர்கள்